केही समयअघि चलचित्र अवार्ड समारोहमा नायिका प्रियंका कार्कीलाई प्रेमी आयुष्मान देशराज श्रेष्ठले परिवारका सदस्यकै अगाडि बोकेर किस खाएको दृश्यले पनि नेपाली कलाकारहरू धेरै फरवार्ड भइसकेको प्रमाणित गर्छ । पछिल्लो समय नेपाली चलचित्र क्षेत्रमा आबद्ध हुनेवित्तिकै प्रेम सम्बन्धमा पर्ने र पछि छुट्टिनेको संख्या बढ्दो छ । तर, कोही भने निरन्तर प्रेम सम्बन्धमा छन् । नम्रता श्रेष्ठ–दावा स्टिभिन शेर्पा, प्रियंका कार्की–आयुष्मान देशराज श्रेष्ठ, सलोन बस्नेत–करिश्मा श्रेष्ठ, वर्षा राउत–सञ्जोग कोइरालालगायतका प्रेमजोडी खुलमखुला आफ्नो प्रेम सम्बन्धबारे बताउन चाहने कलाकार हुन् । तर मिडिया र सामाजिक सञ्जालमा खुलेरै प्रेमको सार्वजनिक गरेकामध्ये कतिपय कलाकारको प्रेम जीवन भने अधुरै भएको छ ।
